3o/, C. PLINII HIST. NAT. LIB. XXXVII. 



Gemmas in Pompeii Magni triumpho translatas. 



VI. i. Victoria tamen illa Pompeii primum ad mar- 

 garitas gemmasque mores inclinavit : sicut L. Scipionis , 

 et Cn. Manlii ad caelatum argentum, et vestes attalicas, 

 et triclinia aerata : sicut L. Mummii, ad corinthia et 

 tabulas pictas. Id uti planius noseatur, verba ex ipsis 

 Pompeii triumphorum actis subjiciam. Ergo tertio trium- 

 pho , quem de piratis , Asia , Ponto , gentibusque et re- 

 gibus in septimo operis hujus volumine indicatis, M. Pi- 

 sone , M. Messala consulibus , pridie calend. octobr. die 

 natalis sui egit , transtulit alveum cum tesseris lusorium 

 e gemmis duabus latum pedes trs , longum pedes qua- 

 tuor ( et ne quis de ea re dubitet , nulla gemmarum 

 magnitudine hodie prope ad hanc amplitudinem acce- 

 dente, in ea fuit luna aurea pondo xxx) : lectos tricli- 

 n tares trs : vasa ex auro et gemmis abacorum novem : 

 signa aurea tria, Minervae, Martis, et Apollinis : coro- 

 nas ex margaritis triginta trs : montem aureum qua- 

 dratum cum cervis et leonibus, et pomis omnis generis, 

 circumdata vite aurea : musum ex margaritis , in cujus 

 fastigio horologium erat ; ut et imago Cn. Pompeii e 

 margaritis : illa regio honore grata , illius probi oris 

 venerandique per cunctas gentes , illa , inquam , ex mar- 

 garitis, severitate victa, et veriore luxuria, quam trium- 

 pho. Profecto inter molles viros durasset cognomen 





